**Ponovimo i zapišimo u bilježnice!**

**1.Što je film?**

Film je slikovni i zvučni zapis na filmskoj vrpci s posebnom kategorijom prostora i vremena, 7. umjetnost.

**2.Nabroji filmske rodove i primjere filmova koje smo pogledali!**

a) **animirani** (animare – udahnuti dušu/život) – Bajka o ribaru i ribici i Gliša, Raka i Njaka, prema šaljivoj narodnoj priči, Svijetu se ne može ugoditi

b) **dokumentarni** (dokumentirati – trajno zabilježiti stvarnost, nema glumaca) – Ulazak vlaka u stanicu i Izlazak radnika iz tvornice (prvi filmovi, nastali u Francuskoj,1895., u jednom kadru, crno-bijele i nijeme snimila su ih braća Lumiere).

c) **IGRANI FILMOVI**

Pogledali ste igrani film **„Koko i duhovi“** nastao prema istoimenom dječjem pustolovnom romanu (EKRANIZACIJOM) vama lektirnog pisca Ivana Kušana što piše u **filmskoj špici** (početak) i **odjavi** (kraj).

**Igrani film –** nastaje prema izmišljenoj filmskoj priči koja može i ne mora biti utemeljena na stvarnom događaju. U njemu se pojavljuju glumci.

**Filmsku ekipu u igranom filmu čine:** redatelj, scenarist, glumci, scenografi, kostimografi, šminkeri, tonmajstori, majstori za efekte, snimatelji, montažeri.

 ++++++++++++++++++++++++++++++++++++++++++++++++++

**SRIJEDA – ŠKOLSKI RAD – razmisliti o filmu i odgovoriti na dolje postavljena pitanja**

**Odgovori na pitanja, pitanja ne moraš prepisivati, već samo odgovore punim rečenicama poslati u privatnoj poruci, kao tvoj osvrt na film (ne fotografirati, nego napisati kao poruku).**

1. Kakav je **dojam** na tebe ostavio film (sviđa ti se, zašto, ne sviđa ti se, zašto)?

2. Zašto je film **dugometražn**i, koliko dugo traje i je li u boji ili crno-bijeli?

3.. Koji se sve **zvukovi**, šumovi, glasovi pojavljuju u filmu?

4.. Ima li **glazbe**, kakva je, što misliš o njoj?

5.. Zašto se film zove **„Koko i duhovi“?** Pojasni **temu**!

6. Koji se sve **likovi** pojavljuju u filmu?

7.. **Kada** i gdje sve je sniman film, nabroji **mjesta**!

8. Što ti je u filmu bilo najuzbudljivije, što te iznenadilo, a što uplašilo?

9.. Koje sve događaje iz filma smatraš **pustolovinim**/uzbudljivim?

10. Kako film započinje, a kako završava?

**ČETVRTAK-5.a/ PETAK-5.c (rok - obavezno poslati u obliku poruke)**

**ZADATAK ZA PONEDJELJAK** (priprema za 2.školsku zadaću)- dobro razmisli koji se sve likovi pojavljuju u filmu!

- **u obliku natuknica** opiši onog junaka ili junakinju iz filma koji je na tebe ostavio najsnažniji dojam, to ne treba biti glavni lik, **ne piši sastavak**, nego samo zapiši kako izgleda, vanjski izgled (glava, kosa, oči, nos, usta,tijelo, ruke, noge, odjeća, obuća), kako se ponaša, prema sebi, drugima, kako se osjeća o čemu razmišlja, s kime bi ga mogao, mogla usporediti (kao, poput, nalik na), kakve mu pridjeve u pozitivu, komparativu i superlativu pridodati...

 – zapiši što više pojedinosti koje si uočio/la gledajući film, pripremaš bilješke za **portret**

 **(2.školska zadaća – idući utorak – zadatak se vrednuje** )